છેલ્લા કેટલાય સમયથી ગુજરાતી ફિલ્મોમાં એક નવા પ્રવાહની શરૂઆત થઈ છે અને તેને યથાવત રાખતા યુવા ડિરેક્ટર નિશાંત દવેએ પોતાની ફિલ્મ " આપણે તો છીએ બિન્દાસ " માં પણ નવતર પ્રયાસ કર્યો છે . ત્યારે સોમવારે આ ફિલ્મના મ્યુઝિકને લોન્ચ કરવામાં આવ્યું હતું . આ ફિલ્મમાં ગુજરાતના જાણીતા સિંગર પ્રથા ઓઝા , ચિંતન નાઇકનો તેમજ પાર્થિવ ગોહિલનો પોતાનો સ્વર આવ્યો છે . ફિલ્મના સંગીત અંગે પાર્થ ઓઝાએ જણાવ્યું હતું કે " ફિલ્મના દરેક ગીતો સીચ્યુએશન પર આધારિત છે . જે એકદમ નવી વાત છે તેમજ આ ફિલ્મમાં એક સૂફી ગીત રોમેન્ટિક ગીત મસ્ત મૌલા મન પાગલ . . . રેર્કોર્ડ કરવામાં આવ્યુ છે જે યુવાનોને ખૂબ જ ગમશે " ફિલ્મના ગીતોનું મીક્સીંગ અને માસ્ટરીંગ બોલીવુડમાં જાણીતા ગીતો આપનાર અભિષેક ધાટક પાસે કરાવવામાં આવ્યું છે . જેણે તાજેતરમાં ચેન્નઈ એક્ષપ્રેસ , સ્ટુડન્ટ ઓફ ધ યર , હમ્પટી શર્મા કી દુલ્હનીયા જેવા ધણા સુપરહીટ ફીલ્મોનું મીક્સીંગ માસ્ટરીંગ કર્યું છે . અમારી ફિલ્મનું મ્યુઝીક ડાયરેક્શન નિકુંજ આરદેશણા છે . તેઓ છેલ્લા પાંચ વર્ષથી મ્યુઝિક જગતમાં સક્રિય છે અને જાણીતી હિંદી સિરિયલનું મ્યુઝીક તૈયાર કરેલું છે . ફિલ્મના ઇનિશિયલ વીડિયો સોંગને જોતા તથા નવતર ટ્રેન્ડથી કહી શકાય કે ગુજરાતી ફિલ્મના અચ્છે દિન આવી રહ્યા છે . ત્યારે નીચેના વીડિયોમાં જુઓ આ ફિલ્મના ગીતો .